“Seysmik xavfsizlik sohasi aʼlochisi” koʻkrak nishonini taʼsis etish toʻgʻrisida
(resolution, 2023-09-13)

Oʻzbekiston Respublikasi Prezidentining “Oʻzbekiston Respublikasining seysmik xavfsizligini taʼminlash tizimini yanada takomillashtirish chora-tadbirlari toʻgʻrisida” 2022-yil 30-maydagi PF-144-son Farmoni ijrosini taʼminlash maqsadida Vazirlar Mahkamasi qaror qiladi: 1. “Seysmik xavfsizlik sohasi aʼlochisi” koʻkrak nishoni taʼsis etilsin. 2. Quyidagilar: “Seysmik xavfsizlik sohasi aʼlochisi” koʻkrak nishoni toʻgʻrisidagi nizom 1-ilovaga muvofiq; “Seysmik xavfsizlik sohasi aʼlochisi” koʻkrak nishoni va uning guvohnomasi tavsiflari 2 va 3-ilovalarga muvofiq tasdiqlansin. 3. Oʻzbekiston Respublikasi Markaziy bankining “Davlat belgisi” davlat unitar korxonasi Oʻzbekiston Respublikasi Fanlar akademiyasining buyurtmasiga muvofiq “Seysmik xavfsizlik sohasi aʼlochisi” koʻkrak nishoni va uning guvohnomasi tayyorlanishini belgilangan tartibda taʼminlasin. 4. “Seysmik xavfsizlik sohasi aʼlochisi” koʻkrak nishoni va uning guvohnomasini tayyorlash hamda mukofotlanganlarni taqdirlash bilan bogʻliq xarajatlar Vazirlar Mahkamasi huzuridagi Seysmologiya, inshootlarning seysmik mustahkamligini va seysmik xavfsizlikni taʼminlash sohasini qoʻllab-quvvatlash jamgʻarmasi mablagʻlari hisobidan qoplanishi inobatga olinsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.J. Ramatov va Oʻzbekiston Respublikasi Fanlar akademiyasi prezidenti B.S. Yuldashev zimmasiga yuklansin. 1. Ushbu Nizom “Seysmik xavfsizlik sohasi aʼlochisi” koʻkrak nishoni (keyingi oʻrinlarda — koʻkrak nishoni) bilan taqdirlash tartibini belgilaydi. 2. Koʻkrak nishoni bilan seysmologiya, inshootlarning seysmik mustahkamligi, aholi va hududlarning seysmik xavfsizligini taʼminlash sohasini rivojlantirishga munosib hissa qoʻshgan fuqarolar taqdirlanadi. Koʻkrak nishoni bilan chet el fuqarolari va fuqaroligi boʻlmagan shaxslar ham mazkur Nizom talablari asosida taqdirlanishi mumkin. 3. Koʻkrak nishoni bilan taqdirlash tartibi ushbu Nizomga 1-ilovada koʻrsatilgan sxemaga muvofiq amalga oshiriladi. 4. Seysmik xavfsizlik sohasida faoliyat yuritayotgan yoki tizimida ushbu faoliyatni amalga oshiruvchi tashkilotlar mavjud boʻlgan vazirlik va idoralar, xoʻjalik birlashmalari, shuningdek, mahalliy ijroiya hokimiyati organlari koʻkrak nishoni bilan taqdirlash boʻyicha takliflarni har yili 15-sentabrga qadar Oʻzbekiston Respublikasi Fanlar akademiyasiga (keyingi oʻrinlarda — Fanlar akademiyasi) taqdim etadi. Fanlar akademiyasining xodimlarini taqdirlash boʻyicha takliflar tegishli tarkibiy boʻlinmalari tomonidan Fanlar akademiyasining fizika-matematika va texnika fanlari boʻyicha vitse-prezidenti bilan kelishilgan holda Komissiyaga kiritiladi. Nomzodlar boʻyicha taqdim etilgan takliflarga ilova sifatida nomzod haqida maʼlumotnoma, uning soʻnggi uch yil davomida seysmologiya, inshootlarning seysmik mustahkamligi va seysmik xavfsizlik sohasida amalga oshirgan ishlari aks ettirilgan tavsifnoma hamda nomzodning shaxsini tasdiqlovchi hujjat nusxasi taqdim etiladi. 5. Fanlar akademiyasi prezidenti tomonidan koʻkrak nishoni bilan taqdirlashga oid takliflarni koʻrib chiqish boʻyicha komissiya (keyingi oʻrinlarda — Komissiya) tarkibi tasdiqlanadi. Komissiya Fanlar akademiyasi, Oʻzbekiston Respublikasi Qurilish va uy-joy kommunal xoʻjaligi vazirligi, Favqulodda vaziyatlar vazirligi, Suv xoʻjaligi vazirligi, Energetika vazirligi, Oliy taʼlim, fan va innovatsiyalar vazirligining seysmik xavfsizlik sohasida faoliyat yurituvchi vakillaridan 11 kishilik tarkibda tashkil etiladi. 6. Komissiya tomonidan nomzodlarni koʻkrak nishoni bilan taqdirlashda quyidagilar inobatga olinadi: seysmik xavfsizlikni taʼminlash sohasidagi davlat siyosatining asosiy yoʻnalishlarini va davlat dasturlarini ishlab chiqishda ishtirok etganligi; seysmologiya, inshootlarning seysmik mustahkamligi, aholi va hududlarning seysmik xavfsizligini taʼminlash sohasini rivojlantirishga hissa qoʻshganligi hamda mazkur soha boʻyicha chet elda tan olingan ilmiy-amaliy natijalarga erishganligi; seysmik xavfsizlik sohasida zamonaviy axborot texnologiyalari va innovatsion texnologiyalarni keng joriy etishda ishtirok etganligi; kuchli zilzilalar yuz berishi xavfi paydo boʻlganda ularning oqibatlarini bartaraf etishga doir zarur chora-tadbirlarni ishlab chiqishda ishtirok etganligi; bino va inshootlarning seysmik mustahkamligini tadqiq qilish, ularning seysmik zaifligini baholash hamda tegishli xulosalar berishda ishtirok etganligi; seysmik xavfsizlikni taʼminlash sohasida monografiya, darslik va oʻquv qoʻllanmalar chop etganligi; suv omborlari toʻgʻonlari, ekspluatatsiya qilinayotgan neft va gaz konlari hududlarida seysmiklikning namoyon boʻlishini muntazam baholab borish va ularning seysmikligi boʻyicha ilmiy asoslangan xulosalarni berishda ishtirok etganligi; respublika hududidagi seysmologik stansiyalarda seysmik holatni monitoring qilishda faollik koʻrsatganligi; seysmik xavfsizlikni taʼminlash sohasida yosh mutaxassis kadrlarni tayyorlash borasida samarali mehnat qilganligi; seysmologiya, inshootlarning seysmik mustahkamligi, aholi va hududlarning seysmik xavfsizligini taʼminlash boʻyicha zamonaviy va ilmiy jihatdan asoslangan ilgʻor tajribalarni oʻrganib, amaliyotga tatbiq etganligi. Koʻkrak nishoni bilan taqdirlash uchun taqdim etilgan nomzodlarni baholash ushbu Nizomga 2-ilovada koʻrsatilgan sxemaga muvofiq amalga oshiriladi. 7. Komissiya yigʻilishida nomzodlarning tegishli hujjatlari oʻrganilib, ushbu Nizomga 2-ilovada koʻrsatilgan mezonlarga muvofiq baholanadi va har yili 1-oktabrga qadar eng munosib nomzodlar boʻyicha yakuniy xulosa qabul qilinadi. 8. Komissiya xulosasi asosida har yili 5-oktabrga qadar Fanlar akademiyasi prezidentining koʻkrak nishoni bilan taqdirlash toʻgʻrisidagi buyrugʻi qabul qilinadi. 9. Koʻkrak nishoni va uning guvohnomasi har yili 13-oktabr — Tabiiy ofatlar xatarini kamaytirish xalqaro kuni arafasida Fanlar akademiyasi prezidenti (yoki uning topshirigʻiga muvofiq boshqa masʼul shaxslar) tomonidan tantanali tarzda topshiriladi. 10. Koʻkrak nishoni bilan taqdirlanganlar roʻyxati Fanlar akademiyasining Internet jahon axborot tarmogʻidagi rasmiy veb-saytida, ijtimoiy tarmoqlardagi rasmiy kanallarida va boshqa ommaviy axborot vositalarida eʼlon qilinadi. 11. Koʻkrak nishoni bilan taqdirlanganlarga bazaviy hisoblash miqdorining toʻrt baravari miqdorida bir yoʻla toʻlanadigan pul mukofoti beriladi. 12. Bir shaxs koʻkrak nishoni bilan bir marta mukofotlanadi. 13. Koʻkrak nishoni davlat mukofotlaridan keyin koʻkrakning chap tomoniga taqiladi. 14. Fanlar akademiyasi ushbu Nizomga muvofiq koʻkrak nishoniga tavsiya etilgan nomzodlar hujjatlarining xolisona koʻrib chiqilishi uchun bevosita masʼuldir. 15. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladi. Bosqichlar Subyektlar Tadbirlar Bajarish muddatlari 1-bosqich Seysmik xavfsizlik sohasida faoliyat yuritayotgan yoki tizimida ushbu faoliyatni amalga oshiruvchi tashkilotlar mavjud boʻlgan vazirlik va idoralar, xoʻjalik birlashmalari, shuningdek, mahalliy ijroiya hokimiyati organlari Koʻkrak nishoni bilan taqdirlash boʻyicha takliflarni Oʻzbekiston Respublikasi Fanlar akademiyasiga taqdim etadi. Har yili 15-sentabrga qadar 2-bosqich Koʻkrak nishoni bilan taqdirlashga oid takliflarni koʻrib chiqish boʻyicha komissiya Koʻkrak nishoni bilan taqdirlash boʻyicha nomzodlar haqidagi tegishli hujjatlarni oʻrganib chiqadi va yakuniy xulosani qabul qiladi. Har yili 1-oktabrga qadar 3-bosqich Oʻzbekiston Respublikasi Fanlar akademiyasining prezidenti Koʻkrak nishoni bilan taqdirlash toʻgʻrisida buyruq qabul qiladi. Har yili 5-oktabrga qadar 4-bosqich Oʻzbekiston Respublikasi Fanlar akademiyasi prezidenti (yoki uning topshirigʻiga muvofiq boshqa masʼul shaxslar) “Seysmik xavfsizlik sohasi aʼlochisi” koʻkrak nishoni bilan taqdirlaydi. Har yili 13-oktabr — Tabiiy ofatlar xatarini kamaytirish xalqaro kuni arafasida T/r Koʻrsatkichlarning nomlanishi Ball tizimi 1. Seysmik xavfsizlikni taʼminlash sohasidagi davlat siyosatining asosiy yoʻnalishlarini va davlat dasturlarini ishlab chiqishda ishtirok etganligi 1 balldan 10 ballgacha 2. Seysmologiya, inshootlarning seysmik mustahkamligi, aholi va hududlarning seysmik xavfsizligini taʼminlash sohasini rivojlantirishga hissa qoʻshganligi hamda mazkur soha boʻyicha chet elda tan olingan ilmiy-amaliy natijalarga erishganligi 1 balldan 10 ballgacha 3. Seysmik xavfsizlik sohasida zamonaviy axborot texnologiyalari va innovatsion texnologiyalarni keng joriy etishda ishtirok etganligi 1 balldan 10 ballgacha 4. Kuchli zilzilalar yuz berishi xavfi paydo boʻlganda ularning oqibatlarini bartaraf etishga doir zarur chora-tadbirlarni ishlab chiqishda ishtirok etganligi 1 balldan 10 ballgacha 5. Bino va inshootlarning seysmik mustahkamligini tadqiq qilish, ularning seysmik zaifligini baholash hamda tegishli xulosalar berishda ishtirok etganligi 1 balldan 10 ballgacha 6. Seysmik xavfsizlikni taʼminlash sohasida monografiya, darslik va oʻquv qoʻllanmalar chop etganligi 1 balldan 10 ballgacha 7. Suv omborlari toʻgʻonlari, ekspluatatsiya qilinayotgan neft va gaz konlari hududlarida seysmiklikning namoyon boʻlishini muntazam baholab borish va ularning seysmikligi boʻyicha ilmiy asoslangan xulosalarni berishda ishtirok etganligi 1 balldan 10 ballgacha 8. Respublika hududidagi seysmologik stansiyalarda seysmik holatni monitoring qilishda faollik koʻrsatganligi 1 balldan 10 ballgacha 9. Seysmik xavfsizlikni taʼminlash sohasida yosh mutaxassis kadrlarni tayyorlash borasida samarali mehnat qilganligi 1 balldan 10 ballgacha 10. Seysmolog�ya, inshootlarning seysmik mustahkamligi, aholi va hududlarning seysmik xavfsizligini taʼminlash boʻyicha sohaga zamonaviy va ilmiy jihatdan asoslangan ilgʻor tajribalarni oʻrganib, amaliyotga tatbiq etganligi 1 balldan 10 ballgacha “Seysmik xavfsizlik sohasi aʼlochisi” koʻkrak nishoni diametri 34 millimetrli doira shaklida boʻlib, mis qotishmasidan tayyorlanadi. Koʻkrak nishonining qalinligi 2,5 millimetr. Koʻkrak nishonining old tomoni markaziy qismida Yer shari, uning meridianlari va parallellari fonida Oʻzbekiston Respublikasining xaritasi hamda uning pastida yer qimirlashini avtomatik ravishda yozib oladigan asbob — seysmograf aks ettirilgan. Koʻkrak nishonining aylanasi boʻylab toʻq qizil emal fonida “SEYSMIK XAVFSIZLIK SONASI AʼLOCNISI” yozuvi, quyi qismida esa bir-biriga tutashgan ikkita dafna novdasi joylashgan. Harflar balandligi 2 millimetr. Koʻkrak nishonining orqa tomonida qavariq aylana markazida toʻrt qatorda harflarning balandligi 2 millimetr boʻlgan “SEYSMIK XAVFSIZLIK”, “SONASI RIVOJIGA”, “QOʻSNGAN NISSASI”, “UCNUN” soʻzlari yozilgan. Barcha yozuvlar va tasvirlar zarhal rangda boʻlib, qavariqdir. Koʻkrak nishoni ilgakchalar va halqacha yordamida toʻrtburchak shaklidagi qadagʻichga ulangan. Qadagʻichning eni — 26 millimetr, boʻyi — 17 millimetr. Qadagʻich eni 22 millimetrli toʻq qizil rangdagi shoyi lenta bilan qoplangan. Lentaning oʻrtasidan eni 0,3 millimetrli ikkita oq rangli yoʻl vertikal holatda oʻtgan. Qadagʻichning orqa tomoniga koʻkrak nishonini kiyimga taqib qoʻyish uchun toʻgʻnogʻich koʻrinishidagi moslama oʻrnatilgan. “Seysmik xavfsizlik sohasi aʼlochisi” koʻkrak nishoni guvohnomasi (keyingi oʻrinlarda — guvohnoma) 160x110 millimetr oʻlchamdagi kitobcha shaklida boʻlib, 240 g/kv.m. qalinlikdagi ofset qogʻozdan tayyorlanadi. Guvohnomaning tashqi tomoni (birinchi va toʻrtinchi betlari) och sariq rangda boʻlib, plyonka bilan qoplangan. Guvohnomaning birinchi beti eni 7,5 millimetrli, ichki burchaklari aylana shaklida boʻlgan toʻq qizil rangli hoshiya bilan oʻralgan. Guvohnomaning yuqori chekkasidan (birinchi beti) 35 millimetr pastda, markazda, oraligʻi 3,5 millimetrli uch satrdan iborat matn joylashgan. Birinchi satrda “SEYSMIK XAVFSIZLIK”, ikkinchi satrda “SONASI AʼLOCNISI” (katta harflarda, “Times new Roman Bolt” shrifti, 14 kegl), uchinchi satrda “koʻkrak nishoni” (“Times new Roman Bolt” shrifti, 14 kegl) soʻzlari yozilgan. Undan 6 millimetr pastda “GUVONNOMASI” (katta harflarda, “Times new Roman Bolt” shrifti, 17 kegl) soʻzi yozilgan. Guvohnomaning ichki tomoni (ikkinchi va uchinchi betlari) “Tangir” tasviri tushirilgan och sariq rangda boʻlib, ofset usulida chop etilgan. Ichki tomonining chap qismida (ikkinchi beti), markazda koʻkrak nishonining asliga teng oʻlchamdagi rangli tasviri aks ettirilgan. Guvohnomaning ichki oʻng tomoni (uchinchi beti) yuqori chekkasidan 8 millimetr pastda, markazda “GUVONNOMA” (katta harflarda, “Times new Roman Bolt” shrifti, 10 kegl) soʻzi hamda guvohnomaning tartib raqami uchun “№” belgisi va 17 millimetrli chiziq joylashgan. Undan 10 millimetr pastda mukofotlangan shaxsning familiyasi, ismi va otasining ismini qayd etish uchun oraligʻi 8 millimetrli uchta chiziq tortilgan. Pastki chiziqdan 6 millimetr quyida, markazda, oraligʻi 2 millimetrli ikki satrdan iborat matn joylashgan. Birinchi satrda “Oʻzbekiston Respublikasi”, ikkinchi satrda “Fanlar akademiyasi” (“Times new Roman Bolt” shrifti, 10 kegl) soʻzlari yozilgan. Undan 5 millimetr pastda oraligʻi 4 millimetr boʻlgan ikki satrdan iborat matn joylashgan. Birinchi satrda “20__ y. “___” ___________dagi”, ikkinchi satrda “____-sonli buyrugʻiga asosan” (“Times new Roman Bolt” shrifti, 10 kegl) soʻzlari yozilgan. Undan 5 millimetr pastda, markazda, oraligʻi 5 millimetrli uch satrdan iborat matn joylashgan. Birinchi satrda “SEYSMIK XAVFSIZLIK”, ikkinchi satrda “SONASI AʼLOCNISI” (katta harflarda, “Times new Roman Bolt” shrifti, 12 kegl), uchinchi satrda “koʻkrak nishoni bilan taqdirlandi” (“Times new Roman Bolt” shrifti, 10 kegl) soʻzlari yozilgan. Soʻnggi soʻzlardan 9 millimetr pastda, chap tomonda “OʻzR FA prezidenti” (“Times new Roman Bolt” shrifti, 10 kegl) soʻzi yozilgan.